पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । उमस भरी गर्मी में शहर के लोगों को पावर कट्स से कोई राहत नहीं मिल रही है। शहर के लोगों को लगातार दूसरे दिन बिजली कट्स का सामना करना पड़ा। मंगलवार को पावर कट की वजह बनी सेक्टर-43 बस स्टैंड के सामने 33केवी की लाइन का टूटना। सोमवार को फॉल्ट किशनगढ़ के 220 केवी सब-स्टेशन में हुआ था, जिससे आधे शहर की बिजली गुल हो गई थी।
इस वजह से मंगलवार सुबह 7.55 बजे सेक्टर 43, 42, 41 और 37 की बिजली गुल हो गई। लोगों ने शिकायत सेंटर पर फोन किया तो पता चला कि शॉर्ट सर्किट से आग लगने के बाद सेक्टर-43 बस स्टैंड के सामने तार टूट गई है। सेक्टर-37डी के परमिंद्र सिंह ने बताया कि इन दिनों रोजाना रात-दिन घंटों बिजली गुल हो रही है। सेक्टर-41ए के एसके सिंह ने कहा कि मंगलवार सुबह 10.46 बजे बिजली आई। इससे सेक्टर-37 वाटर वक्र्स से जुड़े सेक्टरों की पानी सप्लाई भी लो प्रेशर से हुई।
इसके बाद भी गुल हुई बिजली: इसके अलावा भी दिन भर सेक्टर 18, 32, 34, 39 और मनीमाजरा के सब-स्टेशन पर लाइन ओवरलोड होती रही। इनसे जुड़े सेक्टर-17, 18, 32, 46 में बिजली गुल रही।
क्या है वजह
5 साल से टेंडर अलॉट, अपग्रेडेशन का काम शुरू नहीं
सेक्टर-34 के 33 केवी सब-स्टेशन को 66 केवी अपग्रेड करने का टेंडर 2007 में पीजीसीएल कंपनी को अलॉट हो चुका है। कंपनी ने पांच साल बाद भी सब-स्टेशन को अपग्रेड करने का काम शुरू नहीं किया है। गर्मियों में लोड बढऩे पर सेक्टर-20 सी, डी, 21सी, डी, 22सी, डी, 33ए, बी, 34, 35 और 23सी, डी के हिस्से में दिन में तीन-चार बार बिजली गुल हो रही है। हालांकि सेक्टर-34 के सब-स्टेशन का कुछ लोड सेक्टर-52 के सब स्टेशन पर शिफ्ट किया गया है, पर समस्या का समाधान नहीं हो सका है।
आज भी लगेंगे कट
सेक्टर-37 के 33 केवी सब-स्टेशन का एक फीडर में खराबी आ गई है। इस वजह से मंगलवार शाम 4 बजे से सेक्टर-37 में रोटेशन के आधार पर कट लग रहे हैं। यह कट बुधवार दोपहर 11-12 बजे तक जारी रह सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva zho_Hant eng_Latn